**Ανακοίνωση Ε.Σ.Α.μεΑ.**

**Παιδικές κατασκηνώσεις από τον ΟΑΕΔ 2015**

Δημοσιεύθηκε η υπουργική απόφαση με τις προϋποθέσεις συμμετοχής και τα κριτήρια επιλογής των υποψήφιων δικαιούχων των επιταγών του ΟΑΕΔ για τις παιδικές κατασκηνώσεις για το 2015.

Οι αιτήσεις των ενδιαφερομένων θα υποβάλλονται αποκλειστικά ηλεκτρονικά στον ΟΑΕΔ μετά τη δημόσια πρόσκληση την οποία θα απευθύνει (15 ημέρες μετά τη δημοσίευση της παρούσας). Θα ενημερωθείτε και από το [www.esamea.gr](http://www.esamea.gr)

Οι δικαιούχοι θα επιλεγούν με αυτοματοποιημένη διαδικασία μοριοδότησης και θα επιδοτηθούν για τη διαμονή των παιδιών τους σε Παιδική Κατασκήνωση του Μητρώου Παρόχων του ΟΑΕΔ. Η επιδότηση θα γίνει με τη χορήγηση Επιταγής Διαμονής σε Παιδικές Κατασκηνώσεις.

Το ημερήσιο τροφείο - επιταγή ανέρχεται:

α) στα 28,00€ ημερησίως, συμπεριλαμβανομένων όλων των επιβαρύνσεων και

β) στα 52,00 € ημερησίως, συμπεριλαμβανομένων όλων των επιβαρύνσεων, για τα παιδιά με αναπηρία 50% και άνω.

Ο συνολικός αριθμός των παιδιών που θα φιλοξενηθούν σε παιδικές κατασκηνώσεις είναι 35.000, ο δε προϋπολογισμός του προγράμματος ανέρχεται στα 17.000.000 €.

Η υπουργική απόφαση <http://www.esaea.gr/legal-framework/ministerial-decisions>